VENDIM
Nr. 427, datë 26.6.2024
PËR AUTORIZIMIN E AUTORITETIT PORTUAL DURRËS  PËR të negociUAR drejtpërdrejt dhe PËr të lidhur marrëveshje konsulence me subjekt ndërkombëtar

Në mbështetje të nenit 100 të Kushtetutës dhe të pikës 2, të nenit 52, të   ligjit nr. 16/2024, “Për disa shtesa dhe ndryshime në ligjin nr. 162/2020, ‘Për prokurimin publik’”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Autorizimin e Autoritetit Portual Durrës për të negociuar drejtpërdrejt dhe për të lidhur marrëveshje konsulence me subjektin ndërkombëtar “Royal Haskoning DHV”, brenda fushës së kompetencës së saj, një fushë me interes strategjik për proceset e konkurrimit, kontraktimit, ndërtimit dhe mbikëqyrjes së  portit të ri të integruar të Durrësit në Porto-Romano.

2. Ky autorizim qëndron në fuqi jo më shumë se 3 (tre) vjet nga hyrja në fuqi e ligjit nr. 16/2024, “Për disa shtesa dhe ndryshime në ligjin nr. 162/2020, ‘Për prokurimin publik’”.

3. Ngarkohet Autoriteti Portual Durrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

